Diari Oficial de la Generalitat Valenciana


Sumari del DOGV 5096, del 20-09-2005 (2005/10801)

Informació pública del programa d'actuació integrada de les unitats d'execució PR 23 i 24 d'Ibi.
------------------------------------------------------------------------------------------------

### Dades del document

Número de DOGV
:   5096

Data del DOGV
:   20-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10147


Organisme emissor
:   Proisa Empresa Constructora, SL

Tipus de document
:   Anunci

Informació pública del programa d'actuació integrada de les unitats d'execució PR 23 i 24 d'Ibi. [2005/F10313]
  
Mitjançant edicte publicat en el Diari Oficial de la Generalitat Valenciana número 5.084, el passat 2 de setembre, s'anunciava l'exposició pública del programa d'actuació integrada de les unitats d'execució 23 i 24 d'Ibi; de la mateixa manera, encara que en un moment posterior, s'ha inserit anunci en el periòdic diari Información i s'han remés avisos als titulars cadastrals.
  
A fi de donar correcte compliment al que s'establix en l'article 48 de la Llei 6/1994, Reguladora de l'Activitat Urbanística, es procedix a la inserció d'un nou edicte que anuncie l'obertura d'un nou període d'informació pública de 20 dies, comptats a partir de l'endemà de l'última publicació, de la documentació de la proposta d'alternativa tècnica del programa d'actuació integrada de les unitats d'execució PR 23 i 24 delimitada pel Pla General d'Ibi, promoguda per la mercantil Proisa Empresa Constructora, SL.
  
Esta documentació consistix en un projecte d'urbanització i una memòria juridicotècnica d'ambdues unitats d'execució.
  
La documentació esmentada estarà a la vista durant l'esmentat període d'exposició pública a la notaria de Víctor Calatayud Tormo, a Ibi, carrer del Dr. Marañón, número 1, de 10.00 a 13.30, de dilluns a divendres, així com a les dependències d'Urbanisme de l'Ajuntament d'Ibi.
  
Es fa l'advertència que dins del termini de 20 dies, comptats des de la publicació d'este últim anunci, qualsevol persona podrà comparéixer a la notaria abans esmentada per a obtindre còpia de l'acta notarial de protocol·lització o sol·licitar que se li exhibisca esta dins de l'horari de 10.00 a 13.30, de dilluns a divendres, ambdós inclosos.
  
Així mateix, es fa constar la possibilitat de consultar, durant el mateix termini a l'ajuntament les actuacions derivades de la documentació depositada en este i de presentar tant al·legacions com altres alternatives tècniques que pretenguen competir amb la que s'exposa, així com proposicions juridicoeconòmiques per a executar qualsevol de les alternatives, tot això segons el que s'establix en els articles 46 i 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana.
  
Estes proposicions juridicoeconòmiques es podran presentar al Registre General de l'ajuntament, en plica tancada dins dels cinc dies hàbils següents des del venciment del termini anterior, amb la documentació requerida per al compliment del que s'exigix en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament el següent dia hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consulta i al·legacions abans de l'aprovació del programa i l'adjudicació de la seua execució.
  
El present anunci complix la funció de notificació per edictes, de conformitat amb el que es preveu en l'article 59.4 de la Llei de Règim Jurídic de les Administracions Públiques i del Procediment Administratiu Comú, Llei 30/1992, respecte dels propietaris de parcel·les la titularitat o domicili dels quals a l'efecte de notificacions es desconeix
  
Cosa que es comunica en el present avís als efectes oportuns.